Lisaks on ERKÜ eelarves toetusi ette nähtud noorsootöö, koolide, Eesti Arhiivi, Kultuuripäevade, Eesti seltside ja muu kultuuriürituste taotluste rahuldamiseks.   Ilmselt korjandustest laekunud sissetulek ei kata iga-aastaseid toetusi, rääkimata ERKÜ vajalikest administratiivkuludest, vaatamata sellele, et vabatahtlik tööjõud vastutab enamuse ERKÜ töö läbiviimise eest. Siiani on ERKÜ oma reservidest katnud puudujääke, kuid see ei saa nii jätkuda. Võib arvata, et tuleval aastal peab ERKÜ oma väljaminekuid  veelgi kärpima kui sissetulekud ei suurene.  Sellepärast kutsume üles kõiki kaasmaalasi ühinema nendega, kes siiani on oma annetusi teinud. Nende nimed on allpool. Pangatšekid kirjutada "EANC" nimele ja tagastada aadressile: EANC, Office of the President, 9814 Hill St. Kensington, MD 20895. Annetused on tulumaksust maha-arvestatavad IRS määruse 501(c)(3) alusel.  Samuti palume, et teie kindlasti vormistaksite oma testamenti, kui see teil pole veel tehtud nii, et teie pärandus eestlusele  kaduma ei läheks, juhul kui teil ei ole lähedasi pärijaid. Kui teil on testament, palume, et teie peaksite ERKÜ-t meeles oma testamendis. Sellega aitate kindlustada eestlaste poliitilist ja kultuurilist edasikestmist USA-s. Kui teil on abi vaja testamendi koostamisel, palun võtke ühendust ERKÜ esimehega, ülal aadressil ehk 301-587-8353.  Marju Rink-Abel